Deși mai imnic decît orice album din cariera de pînă acum a artistului britanic, Resurgam curge ca un rîu de cîmpie, fără surprize și fără momente care să-l scoată, din păcate, din propria albie, cu o construcție narativă aproape imposibil de urmărit, complet lipsită fiind de perspectiva personală sau socială/politică, atunci cînd nu sfîrșește în tablouri cvasipatetice: „Am I vintage / ‘Cause my -life is analogue? / And is it retro / To -read on the metro or put a record on? / And is it passé to think / I ain’t seen e-nough? / And is it old-school, baby / To still -feel stuff? “ („Not Everything Was Better in the Past“).  * Noul album al lui Fink, Resurgam , poate fi ascultat și cumpărat, atît în format digital, cît și fizic (CD/vinil), de pe pagina de Bandcamp a muzicianului britanic, finkmusic.bandcamp.com/album/resurgam .  În data de 7 octombrie 2017, Fink, aflat în turneul de promovare a noului album, Resurgam, va concerta la Control Club din București, de la ora 20, într-un eveniment produs de publicația online Beatfactor, în parteneriat cu Bestmusic Live Concerts.